b'\n_START_ARTICLE_\nSelma\n_START_SECTION_\nIzvor imena\n_START_PARAGRAPH_\nIme Selma je mo\xc5\xbeno razlagati kot skraj\xc5\xa1ano obliko iz imena Anselma. Ime Anselma je \xc5\xbeenska oblika imena Anselm. To je nem\xc5\xa1ko ime, ki je zlo\xc5\xbeenka iz starovisokonem\xc5\xa1kih beed ans (ase) v pomenu\xc2\xa0\xc2\xbbbog\xc2\xab\xc2\xa0in helm\xc2\xa0\xc2\xbb\xc4\x8delada, za\xc5\xa1\xc4\x8dita\xc2\xab. Druga mo\xc5\xbena razlaga imena Selma je izhajanje iz pogostega muslimanskega imena Selma. To ime pa razlagajo iz tur\xc5\xa1kega imena Selma, ki iz arabskega S\xc3\xa4lm\xc4\x81 izhaja iz korena slm v pomenu\xc2\xa0\xc2\xbbbiti zdrav, cel; biti varen; re\xc5\xa1iti se\xc2\xab. Glede na mo\xc4\x8dno priseljevanje iz Bosne in Hercegovine v Slovenijo je ta druga mo\xc5\xbenost za uporabo tega imena pri nas verjetnej\xc5\xa1a.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Selma: 286.\n_START_SECTION_\nOsebni praznik\n_START_PARAGRAPH_\nIme Selma je v koledarju mo\xc5\xbeno uvrstiti k imenu Anzelm, ki goduje: 3. marca (Anzelm Furlanski, opat, \xe2\x80\xa0 3. mar. 803), 18. marca (Anzelm Mantovski, mlaj\xc5\xa1i, italijanski \xc5\xa1kof, \xe2\x80\xa0 18. mar. 1086) in 21. aprila (Anzelm, angle\xc5\xa1ki \xc5\xa1kof, \xe2\x80\xa0 21. apr. 1109).'